lflage/wiki-talks huggingface dataset:
Sgwrs:Patxi Zubizarreta

message: Cafwyd trafodaeth am y term honedig hwn ar Sgwrs:Euscareg. Does dim tystiolaeth o gwbl fod y gair yn ddilys. Yr unig gyfeiriadau ar y we dwi wedi gweld ydy rhai at ddalennau wici am y ffeil Basque_dialects.svg a'r unig reswm am hynny yw bod 'Euscareg' yn ailgyfeiriad gennym ni ac felly'n cael ei nodi yno fel dolen. Yn wyneb y diffyg dystiolaeth dwi ddim yn meddwl fod unrhyw gyfiawnhad o gwbl dros gynnwys y gair "Euscareg" fel enw amgen am y Fasgeg mewn erthyglau ar y Wicipedia. Rydym yn dibynnu ar ffynonellau er mwyn ein hygrededd; heb ffynhonnell barchus mae hyn yn tanseilio'r hygrededd hwnnw. Ydy pawb yn cytuno? Anatiomaros 18:10, 1 Mawrth 2010 (UTC)
Dwi'n methu gweld unrhyw dystiolaeth fod y gair yn cael ei ddefnyddio gan rywun neu rywrai yn lle'r enw Cymraeg safonol - a'r unig enw Cymraeg o ran hynny - sef Basgeg. Hoffwn ofyn i Betroc beidio ei ddefnyddio mewn erthyglau, hyd yn oed rhwng cromfachau, oni bai fod ganddo dystiolaeth gadarn a ffynonellau safonol i ddangos am ei ddefnydd yn y Gymraeg. Anatiomaros 19:32, 1 Mawrth 2010 (UTC)
replies: text: :::Does dim dwywaith amdani: Nid yw Euscareg yn dderbyniol. A does dim angen gosod yr enw "Euskara" ar ôl y gair "Basgeg" chwaith. Dw'i'n deall mai lle grêt llawn pobl ddifyr ydi Gwlad y Basg, ond gwyddoniadur ydi'r lle 'ma, nid rhyw herriko taberna yn Zarautz. Sanddef 01:21, 2 Mawrth 2010 (UTC)

text: Tra rwy'n cytuno nad oes sail i'r ffurf "Euscareg", dydw i ddim yn credu fod sylwadau fel yr uchod (gan Defnyddiwr:Y ddraig felyn) yn gymorth o gwbl i adeiladu gwyddoniadur. Rhion 08:34, 2 Mawrth 2010 (UTC)
thread_title: "Euscareg"
Sgwrs:Llanfachraeth, Ynys Môn

message: Dim rhyfedd fod pobl yn drysu rhwng enw'r pentref hwn a phentref Llanfachreth, Gwynedd (a.k.a. Llanfachraeth hefyd). 'Llanfachraeth' yw enw'r pentref ond mae'n gorwedd ym mhlwyf Llanfachreth Llanfachraeth a geir ar y map OS ac eraill ond Llanfachreth a geir mewn ffynonellau hanesyddol, gan gyfeirio at y plwyf yn bennaf. Sôn am ddryswch! Anatiomaros 20:41, 1 Mawrth 2010 (UTC)
thread_title: Llanfachraeth/Llanfachreth
Sgwrs Categori:Prifysgolion Gogledd Iwerddon

message: Tynnais hyn o'r categori 'Prifysgolion yn ôl gwlad' am fod y disgrifiad yn ddadleuol iawn (gweler Gogledd Iwerddon). Ychwanegais Iwerddon (mae'r Anglopedia yn iawn - am unwaith - i roi 'Universities and colleges in N..I..' yn y categori cyfatebol am Iwerddon). Anatiomaros 16:17, 2 Mawrth 2010 (UTC)
replies: text: Digon teg, wnes i ddim sylwi ar hynna. Diolch. Thaf 16:27, 2 Mawrth 2010 (UTC)
thread_title: Tiriogaeth ddadleuol
Sgwrs:Llanychaer

message: Llanychâr yw'r ffurf gywir yn ôl Enwau Cymru. Dydyn nhw ddim yn iawn bob tro lle bo mwy nag un ffurf ar enw, ond mae'n ffynhonnell safonol - oni bai fod 'Llanychaer' yn fwy cyffredin gan bobl leol. Anatiomaros 22:50, 2 Mawrth 2010 (UTC)
thread_title: Yr enw
Sgwrs:Tywysogaeth Cymru

message: Gwaith ardderchog, Sanddef. Dwi wedi bod yn rhy brysur yma ac ar Gomin i ddarllen hyn i gyd, ond hoffwn godi un pwynt bach. 'Deiliad' ('deiliaid') yw'r term arferol am rywun sy'n talu gwrogaeth am ei safle (a'i dir) i arglwydd neu frenin yn y cyd-destun ffiwdalaidd, nid 'tenant(iaid)' ("O'r blaen ystyriasai brenhinoedd Lloegr mai fel prif denantiaid iddynt y daliai'r arglwyddi hyn eu tiroedd yng Nghymru, a'u bod felly i dalu gwrogaeth i frenin Lloegr a thyngu llw o ffyddlonder iddo. Ond drwy gytundeb 1267  cydsyniodd Harri III fod "holl farwniaid Cymreig Cymru" i ddal eu tiroedd fel prif denantiaid i dywysog Cymru"). Anatiomaros 00:20, 3 Mawrth 2010 (UTC)
ON Mae dolen goch ar y dudalen Deiliad (gwahaniaethu); bydd angen ei llenwi rywbryd, mae'n debyg! Anatiomaros 00:23, 3 Mawrth 2010 (UTC)
replies: text: Dw'i'n credu bod JG Edwards yn gwneud cymhariaeth wrth eu disgrifio fel prif denantiaid. Petawn ni'n defnyddio'r term "deiliaid" byddai'n rhaid newid y geiriau o fel prif denantiaid' i yn ddeiliaid, oherwydd dim ond yr arglwyddi sy'n talu gwrogaeth i frenin (neu dywysog) a ddisgrifir fel "deiliaid". Sanddef 18:03, 3 Mawrth 2010 (UTC)
replies: text: : Cywiriad: gallai "deiliad" fod yn denant llai ei statws hefyd. Dim ond yn Saesneg ydy'r gair "vassal" yn gyfyngedig i'r arglwyddi. Felly gellir dweud fel prif ddeiliaid yn Gymraeg wedi'r cwbl. Sanddef 18:09, 3 Mawrth 2010 (UTC)
replies: text: ::Rhaid cofio hefyd nad oedd y Gymru annibynnol wedi ei ffiwdaleiddio yn llwyr. Roedd yr arglwyddi Cymreig llai yn "ddeiliaid" i Dywysog Cymru efallai, ond ni ddibynnai eu statws ar dalu gwrogaeth fel y cyfryw; ar un ystyr roedden nhw ar yr un lefel a'r tywysogion mawr am eu bod i gyd yn uchelwyr o dras. (Sori, mae cinio'n barod.. mwy nes ymlaen, efallai!). Anatiomaros 18:44, 3 Mawrth 2010 (UTC)

message: Mae trafodaeth y Y Caffi ynglyn a'r erthylg yma, a'r ffaith yr adran agoriadol yn rhy faith.  Dwi ofn difethau'r holl beth, ond dw i'n meddwl dylai cael crynobed mwy...er, cryno!  Beth am gytuno yma pa ffeithiau fyddai'n cael eu cadw yn y cyflwynoiad, a beth ddylied ei adael ar gyfer y prif gorff?Teitl y cyswllt--Ben Bore 13:51, 8 Mawrth 2010 (UTC)
thread_title: Ail strwythuro'r erthygl ychydig
Sgwrs:Yr Hôb

message: Mae 'na dipyn o ddryswch ynglŷn â defnyddio'r acen gron neu beidio. Ar ôl chwilio trwy ambell lyfr dwi'n cael eu bod nhw'n dod allan yn gyfartal. Mae Enwau Cymru (chwilier 'Hope') yn cynnig 'Yr Hob' fel enw'r pentref ond 'Yr Hôb' am le arall ym Mhowys. Yn ogystal ceir Yr Hob (cwmwd), gyda'r un dryswch eto! Anatiomaros 18:37, 3 Mawrth 2010 (UTC)
thread_title: Nodyn: Hob/Hôb
Sgwrs:Stoke-on-Trent

message: Be sy'n well: "chwe pentref" neu "chwe phentref"? Ydy defnyddio'r treiglad llaes ar ôl "chwe" yn rhy hen ffasiwn? Y ddraig felen 21:42, 5 Mawrth 2010 (UTC)
thread_title:  Chwe phentref?
Sgwrs:Tri Chopa Swydd Efrog

message: Fel fy nghwestiwn rhywle arall am dreiglad llais ar ôl "chwe", beth am ar ôl "tri" (yma, "Tri Chopa")? Ond dydw i ddim am fod yn hen ffasiwn. Y ddraig felen 21:51, 5 Mawrth 2010 (UTC)
replies: text: Digon posib dy fod ti'n iawn, efallai gall rhyun arall gadarnhau.--Ben Bore 12:56, 6 Mawrth 2010 (UTC)
replies: text: :Un Copa, Dau Gopa, Tri Chopa, Pedwar Copa, Pum Copa (colli'r 'p' olaf), Chwe Copa (colli'r 'ch'), Saith Copa, Wyth Copa, Naw Copa, a Deg Copa :) Xxglennxx 14:29, 17 Mawrth 2010 (UTC)

message: Os nad yw neb yn anghytuno erbyn 24 Mawrth 2010, cawn ni symud enw'r erthygl o "Tri Copa Swydd Efrog" i "Tri Chopa Swydd Efrog." -- Xxglennxx 14:43, 17 Mawrth 2010 (UTC)
replies: text: Rwyt ti yn llygad dy le, Glenn, mae angen y treiglad llaes (hyd yn oed os ydy rhai pobl yn siarad a sgwennu Cymraeg y dyddiau hyn fel pe bai dim ffasiwn beth â threiglad yn bod!). Croeso i ti symud yr erthygl. Anatiomaros 15:28, 17 Mawrth 2010 (UTC)
replies: text: : :D Diolch yn fawr. Gwnaf i symud yr erthygl nawr 'te :) Xxglennxx 00:27, 18 Mawrth 2010 (UTC)
thread_title:  Newid enw'r erthygl
Sgwrs Nodyn:Trefi Blaenau Gwent

message: Tynnais y ddolen goch hon o'r rhestr a hynny am na fedraf weld y lle ar y map na gweithio allan beth allai'r enw Seisnigiad fod (nid 'Six Bells') er mwyn cael hyd iddo. Chwiliais ar en (categoriau Blaenau Gwent) hefyd. Unrhyw syniad? Anatiomaros 15:23, 8 Mawrth 2010 (UTC)
replies: text: Mae dolen yma. Xxglennxx 17:07, 8 Mawrth 2010 (UTC)

text: Ô.N. Mae enw'r lle bellach yn Saesneg yn unig (fel Oakdale, Caerffili), ond mae'r Llywodraeth a Blaenau Gwent ei hun yn defnyddio Chwe Chloch. Nid wyt ti'n mynd i ddod o'i hyd ar unrhyw fap yn Gymraeg, yn anffodus. Xxglennxx 17:09, 8 Mawrth 2010 (UTC)
replies: text: :Diolch Glenn. Dim rhyfedd fod dim byd ar y mapiau! Ar ôl sgwennu hynny (uchod) chwiliais ar wefan Enwau Cymru a chael nad ydyn nhw yn cynnig enw Cymraeg chwaith, dim ond 'Six Bells'. Hefyd, yn ôl Enwau Cymru mae'n rhan o Gyngor Bwrdeistref Sirol Caerffili. Digon i ddrysu rhywun yn lân! Anatiomaros 17:19, 8 Mawrth 2010 (UTC)
replies: text: ::Dim problem. Dwi'n aros i arwyddion "Six Bells" yn cael ei newid er mwyn cynnig y dwyieithrwydd o'r diwedd (dangos 'Six Bells' a 'Chwe Chloch,' oherwydd ar hyn o bryd dim ond 'Six Bells' i'w weld o gwmpas y lle i gyd!). Ie, mae'n hollol dwp - mae 'na siop yn Abertyleri sy'n dweud, "Abertillery, Monmouthshire."! Dyn ni heb fod yn rhaid o Sir Fynwy am oes! Ha. Roedd Mapiau Google yn dangos Bae Caerdydd yn "Cardiff Bay, Wales, England" cwbl o wythnosau'n ôl, ond nawr dwi'n methu dod o'i hyd! :) Xxglennxx 10:22, 9 Mawrth 2010 (UTC)
thread_title: Chwe Chloch
Sgwrs:Gwilym Brewys

message: Roedd gan Gwilym Brewys fab o'r enw Reginald, a briododd Gwladus Ddu, mae'n debyg, sef merch Llywelyn Fawr. Ond mae angen atgyfnerthu hyn gyda ffynhonnell. Unrhyw syniadau? Ysgol Rhiwabon 14:08, 9 Mawrth 2010 (UTC)
replies: text: Rydym newydd fod ar y Wiki a yn fama mai tad Gwilym oedd Reginald. Ydy hyn yn gwneud synnwyr? Bod Tad Gwilym Frewys yn briod i merch Siwan? Na! Ysgol Rhiwabon 15:11, 9 Mawrth 2010 (UTC)
replies: text: :Rwyf wedi rhoi cysylltiad i erthygl Y Bywgraffiadur ar-lein ar y teulu. Rhion 17:25, 9 Mawrth 2010 (UTC)
thread_title:  Reginald 

message: Dwi'n amau dyddiad geni Y Bywgraffiadur fan hyn. Mae sawl llyfr ysgolheigaidd yn rhoi Mai 2 ac un ffynhonnell yn rhoi Mai 1. Y rheswm yw fod y llawysgrifau cynnar yn dweud ei fod wedi ei grogi "on the morrow of the feast of Philip and James" - dyna'r trawsgrifiad Saesneg beth bynnag, alla'i ddim dod o hyd i gyfieithiad llawn o'r ffynhonnell Lladin gwreiddiol arlein (nodyn ar enwiki, "Royal Letters of Henry III"). Mai 3 yw dyddiad yr ŵyl heddiw ond dim ond ers 1955. Yn wreiddiol roedd e ar Fai 1, felly mi fyddai Mai 2 yn gywir am ddyddiad ei grogi. --Dafyddt (sgwrs) 19:44, 3 Mai 2016 (UTC)
thread_title:  Dyddiad geni
Sgwrs Categori:Chwaraewyr rygbi

message: Gan bod rygbi'r undeb a rygbi'r gynhrair yn ddwy gamp ar wahan, dw i ddim yn geld pam bod eisiau mam-gategori fel hyn.--Ben Bore 15:55, 9 Mawrth 2010 (UTC)
replies: text: Cytuno, ond gwell ail-ddosbarthu'r erthyglau sydd yn y categori hwn eisioes cyn gwneud hynnu? Thaf 16:15, 9 Mawrth 2010 (UTC)
replies: text: :Dwi'n derbyn y pwynt i raddau, ond ar y llaw arall mae'r ddwy gamp yn ganghennau o'r un gamp, sef rygbi (gyda sawl chwaraewr y dyddiau hyn gyda'i yrfa yn y ddwy...). Mae'r rhyngwici yn anghywir gyda llaw: :en:Category:Rugby footballers y dylai fod. Anatiomaros 16:30, 9 Mawrth 2010 (UTC)
thread_title: Oes angen y categori yma?
Sgwrs:Chwydu

message: Hmmm... Dwy ddelwedd lyfli! A oes angen dau lun o gyfog pan fo'r erthygl mor fyr? Pe bai mwy o erthygl, falle byddai modd ei gyfiawnhau ond fel mae pethau ar hyn o bryd, bydden i'n dileu'r ail lun. Mae hefyd yn rhoi fi off fy Chicken Biriani ;o) Rhodri77 20:34, 12 Mawrth 2010 (UTC)
replies: text: Ych-y-fi! Mae un yn ddigon, yn enwedig ag ystyried cyn lleied o destun sydd yno. Anatiomaros 21:59, 12 Mawrth 2010 (UTC)
thread_title:  Delweddau
Sgwrs:Norn

message: Petroc, ai Norn yntau Shetlandeg ydy'r cyfieithiad o Weddi'r Arglwydd a geir yma? Mae'n edrych ac yn swnio'n hynod ddiweddar. Anatiomaros 18:17, 15 Mawrth 2010 (UTC)
thread_title: Gweddi'r Arglwydd
Sgwrs:Madron, Cernyw

message: Madron (Madron Churchtown) yw'r enw ar y Wiki Saesneg a rhoddir 'Madron Churchtown' fel yr enw llawn yma hefyd. O ble daw'r ffurf 'Modron' felly? Anatiomaros 16:23, 16 Mawrth 2010 (UTC)
thread_title: Enw
Sgwrs:Mabon ap Gwynfor

message: Yn dilyn trafodaeth ar Sgwrs:Myfanwy Davies dyma fi'n cofio am yr erthygl hon.  Mae braidd yn lletchiwth achos dw i'n nabod Mabon yn bersonol, ond mae yna sawl peth o'i le ar yr erthygl, a byddaf yn eu addasu yn y man.  Yn bennaf, nid yw wedi ei ysgrifennu o safbwynt niwtral o gwbl, a thra ei fod ond yn iawn nodi ei fod yn wyr i Gwynfor Evans, mae lot o fanylion (fel o pa bentrefi mae ei reini yng nghyfriath yn dod) sydd angen eu hebgor.--Ben Bore 21:55, 16 Mawrth 2010 (UTC)
replies: text: Os byddwn yn cadw'r erthygl, bydd rhaid crybwyll ei ymddangosiad ar raglen arbennig o Newsnight rhywle.--Ben Bore 22:08, 16 Mawrth 2010 (UTC)
replies: text: :Dwi'n cytuno. Ymylol iawn o ran amlygrwydd ac mae'n darllen fel blyrb hunangyhoeddusrwydd. Oni bai ei fod yn fab Gwynfor Evans a fyddai wedi cael erthygl yn y lle cyntaf? Rhaid bod 'na gannoedd o Gymry sydd wedi gwneud pethau tebyg. Anatiomaros 23:00, 16 Mawrth 2010 (UTC)
Newydd ddod ar draws hwn. Diolch am y gwaith. Os nad ydych yn credu fod yr erthygl yn addas na pherthnasol, yna mae croeso i chi ei dynu i ffwrdd. Rwy wedi cywiro ychydig arno eto a'i ddiweddaru, ond eto, mae rhwydd hynt i chi dynnu'r cywiriadau/diweddariadau oddi yno, os mai dyna eich dymuniad - Mabon.
Hefyd mae'n werth nodi y linc yma: http://www.burkespeerage.com/familyhomepage.aspx?FID=0&FN=APGWYNFORMABON 95.147.233.115
thread_title: Angen tocio (a mwy?
Sgwrs:Cwm

message: Oes modd i wneud y "Combe" gysylltu at erthygl Ffrangeg heb i'r "fr" ymddangos yn yr erthygl?
Dweud y gwir 21:12, 19 Mawrth 2010 (UTC)
replies: text: Oes, sef trwy defnyddio "dolen biben" (pipe link yn Saesneg) sef y symbol hyn | a rhoi enw Combe tu ol iddo e.e. Combe Dw i wedi gwneud hynny am y tro ond gobeithio y bydd hyn o ddefnydd i ti yn y dyfodol! Pwyll 22:14, 19 Mawrth 2010 (UTC)
Diolch yn fawr. Dweud y gwir 22:45, 19 Mawrth 2010 (UTC)
thread_title:  Dolen at fr 

message: Cafodd y wybodaeth isod (a guddir) hon ei hychwanegu i'r erthygl. Yn amlwg dyle fod ar erthygl Cwm, Sir Ddinbych neu Cwm, Blaenau Gwent, ond pa un? —Adam (sgwrs • cyfraniadau) 20:15, 20 Mai 2013 (UTC)
thread_title:  Ystadegau Cyfrifiad
Sgwrs:Afon Fleet

message: Beth ydy 'sianel celfyddydol' !!!
It runs in and arts and crafts channel ydy'r cyfieithiad Saesneg gorau rydanb ni wedi gwneud. Gyda llaw, benywaidd ydy sianel. Efallai y byddai 'sianel' hardd o ran pensaerniaeth yn well? Ysgol Rhiwabon 08:25, 22 Mawrth 2010 (UTC)
replies: text: "Sianel artiffisial", mae'n debyg. Mae'n ymddangos yn ddefnydd anneallus o eiriadur neu raglen cyfieithu. Gwingwyn 10:34, 22 Mawrth 2010 (UTC)
thread_title:  Mae'n llifo mewn sianel celfyddydol
Sgwrs:Y Fwlgat

message: Pwy goblyn oedd 'Celydd Sfan' yn http://en.wikipedia.org/wiki/Welsh_Bible? Sylwer fod cyfieithiad o'r rhan agoriadol yn yr erthygl Gymraeg mor wahanol. Ysgol Rhiwabon 16:04, 23 Mawrth 2010 (UTC)
replies: text: "[T]he first complete translation was the manuscript of Celydd Sfan, and while no exact date for its composition is known, it was in existence by 1470". Am "Celydd Sfan" darllener "Celwydd"?! Mae hyn yn rwts, lol i gyd. Ychwanegwyd fel twyll neu jôc gan rywun efallai? Mae 'na nifer o gyfieithiadau canoloesol o rannau o'r Beibl, o'r Fwlgat Lladin, ond does dim cyfieithiad o'r Beibl cyfan cyn cyfnod Salesbury a Wm. Morgan. Anatiomaros 16:22, 23 Mawrth 2010 (UTC)
replies: text: :Ac am "Sfan" darllener "Ifan"??!!  - Gweler http://librarywales.org/askcymru/en/home/view_question/249 "Question: the MS Celydd Sfan 1740AD translation of the Bible into Welsh, were is this document now held?"  John M Brear (sgwrs) 10:43, 7 Ionawr 2013 (UTC)
replies: text: ::Diddorol iawn. Dw i newydd gywiro'r Saesneg; ond roeddem wedi cywiro'r wybodaeth ar y wici Cymraeg ers blynyddoedd! Beth am ychwanegu at yr erthygl?? - Llywelyn2000 (sgwrs) 11:32, 7 Ionawr 2013 (UTC)
thread_title:  Celydd pwy?
Sgwrs:Rhanbarthau a thaleithiau Gwlad Belg

message: Mae'r dolenni rhyngwici'n mwyn tuag at Politics of Belgium.  'Sdim angen lot o newid ar yr erthygl, mond cyfyngu'r stwff ieithyddol i'r ail ran?--Ben Bore 08:45, 26 Mawrth 2010 (UTC)
replies: text: Rwyt ti'n iawn. Rwyf wedi symud y darn ieithyddol i erthygl newydd, ac ail-enwi hon. Porius1 17:31, 26 Mawrth 2010 (UTC)
thread_title: Ailenwi'r erthygl?
Sgwrs:Brynaich

message: Mae 'na sawl peth wedi'i ychwanegu sy'n gamarweiniol braidd neu'n ddadleuol. Camdealltwriaeth yw hyn, er enghraifft: "Gwyddwn hyn gan y cyfeirir yn 'Marwnad Cunedda' at 'fyddin Gododdin a Brynaich', dau lwyth wedi'u huno i ymladd ym Mrwydr Catraeth." (gwreiddiol, yn fwy camarweiniol byth am ei fod yn awgrymu cysylltiad rhwng Cunedda a Brwydr Catraeth, sy'n amhosibl: "Gwyddwn hyn gan y cofnodir yn 'Marwnad Cunedda' am fodolaeth y Brenin Cunedda ac am 'fyddin Gododdin a Brynaich', dau lwyth wedi'u huno i ymladd ym Mrwydr Catraeth.") Wel, mae hynny'n peri tipyn o syndod achos yn ôl Y Gododdin a ffynonellau eraill "gwŷr Deifr a Brynaich" oedd y gelyn yn y frwydr honno (gw. argraffiad Ifor Williams neu unrhyw lyfr safonol arall am y cyfnod). Anatiomaros 15:35, 26 Mawrth 2010 (UTC)
thread_title: Camddehongli?
Sgwrs:Batri (trydan)

message: Os angen gwahaniaethu yma? Dyma'r ystyr arferol a'r unig un arall sy'n dod i'r meddwl yw 'magnelfa' (battery yn yr ystyr filwrol). (Hefyd, does dim tudalen wahaniaethu gennym ni beth bynnag). Anatiomaros 16:59, 26 Mawrth 2010 (UTC)
replies: text: Batri ieir? Wn i ddim oes na air Cymraeg? Porius1 17:32, 26 Mawrth 2010 (UTC)
replies: text: :Mae gen ti bwynt - anghofiais am hynny! Dwn i ddim os oes 'na derm Cymraeg. Ac eto baswn i'n dadlau mai 'batri' (trydan) yw'r ystyr amlycaf o lawer. Gellid symud hyn i Batri (sy'n ailgyfeirio i'r erthygl hon ar hyn o bryd - newydd sylwi!) a chael Batri (gwahaniaethu) gyda dolen o ben y dudalen hon? Dim o'r pwys mwyaf efallai, ond mae angen gwneud rhywbeth. Anatiomaros 17:27, 27 Mawrth 2010 (UTC)
thread_title: Prif ystyr amlwg
Sgwrs:Porthenys

message: Petrusais rhwng y ddau enw cyn creu hyn. Mae Porthynys yn enw deniadol ond efallai ei bod yn bryd i ni gael polisi neu ganllaw am enwau lle yn y gwledydd Celtaidd? Er bod Porthynys yn enw hyfryd (barn!) gellid dadlau mai fel 'Mousehole' yr adnabyddir y lle gan y mwyafrif o siaradwyr Cymraeg ac felly dylem ni dderbyn yr enw mwyaf adnabyddus. Ond does gen i ddim gwrthwynebiad i'w symud chwaith. Be gawn ni, felly? Anatiomaros 17:18, 27 Mawrth 2010 (UTC)
thread_title: Cernyweg neu Saesneg?
Sgwrs:Duwies Driphlyg (Wica)

message: A ddylwn ni newid enw'r erthygl yn ôl i "Duwies Driphlyg (Neo-baganiaeth)" gan nad yw'n perthyn i Wica'n unig? Fel gyda'r erthygl :en:Triple Goddess (Neopaganism)? Xxglennxx 22:07, 31 Mawrth 2010 (UTC)
thread_title: Enw'r erthygl
Sgwrs:Brwydr Gelli Carnant

message: "Brwydr ym Mhenfro oedd Gelli Carnant (neu Celli Carnant)a ymladdwyd yn 1096 yn erbyn y Normaniaid  yng Ngwent." Brwydr yn erbyn Normaniaid Gwent yn hytrach nag "yng Ngwent", mae'n debyg? Mae'n aneglur fel hyn. ON Os Gwent y categori iawn fyddai :Categori:Teyrnas Gwent (hefyd :Categori:Hanes Sir Fynwy efallai?). Anatiomaros 19:00, 2 Ebrill 2010 (UTC)
replies: text: Dal heb datrys hyn. Tynnais y categori am rwan. Anatiomaros 22:59, 22 Rhagfyr 2010 (UTC)
thread_title: Lleoliad
Sgwrs Categori:Pobl o Ben-y-bont ar Ogwr

message: Dwi wedi newid hyn i fod yn gategori am y sir. Efallai bydd angen categori am y dref hefyd - 'Pobl o dref Pen-y-bont ar Ogwr'? Rhy ddiog/brysur i sortio hynny allan rwan. Anatiomaros 20:35, 6 Ebrill 2010 (UTC)
thread_title: Tref/sir
Sgwrs:Duwies Driphlyg (Neo-baganiaeth)

message: Dwi wedi adfer enw gwreiddiol yr erthygl, gan,
1. Nid yw'r Dduwies Driphlyg yn perthyn i Wica'n unig,
2. Mae cynnwys yr erthygl yn "Wicaidd" yn unig ar hyn o bryd oherwydd roedd angen yr erthygl arnom i ddechrau (yn gywir neu'n anghywir - nid yw hynny'r pwynt).
Wrth imi (yn bersonol) fynd ymlaen, ychwanegaf ragor o gynnwys mewn pryd. Wrth gwrs, mae croeso i BAWB ychwanegu cynnwys i'r erthygl hon. -- Xxglennxx ★sgwrscyfraniadau★ 20:38, 5 Mai 2010 (UTC)
replies: text: Digon teg. Mae hyn yn gysyniad a geir yng ngwaith sawl mytholegwr hefyd - yn enwedig wrth drafod duwiesau Celtaidd... Anatiomaros 20:57, 5 Mai 2010 (UTC)
thread_title: Adfer yr enw gwreiddiol
Sgwrs:Duw Corniog

message: Dwi wedi adfer enw gwreiddiol yr erthygl, gan,
1. Nad yw'r Dduwies Driphlyg yn perthyn i Wica'n unig,
2. Mae cynnwys yr erthygl yn gynnwys Wica'n unig ar hyn o bryd oherwydd jyst angen o erthygl arnom i ddechrau (yn gywir neu'n anghywir - nid yw hynny'r pwynt),
3. Wrth i'r erthygl fynd ymlaen, mi fydd 'na ragor o gwynnwys ynglŷn â'r Duw Corniog o fewn traddodiadau / crefyddau (efallai) yn y dyfodol. Os yw rhywun am fynd ati i'w gyfieithu, cer amdani. Xxglennxx 21:01, 7 Ebrill 2010 (UTC)
thread_title: Adfer yr enw gwreiddiol
Sgwrs:Balŵn ysgafnach nag aer

message: Gan fod 'na do bach ar y w yn "balŵn," oes caniatâd i symud yr erthygl i "Balŵn aer cynnes"? Xxglennxx 22:18, 7 Ebrill 2010 (UTC)
replies: text: Haia. Tydw i rioed wedi bod yn ffysi efo'r to-bach! Ond ar Wici, fe ddylwn, ti'n iawn. Diolch iti eto.  Llywelyn2000 22:55, 7 Ebrill 2010 (UTC)
replies: text: :Cŵl. Gwnaf i'r newid nawr :) Xxglennxx 23:05, 7 Ebrill 2010 (UTC)
thread_title: Balwn -> Bal'''ŵ'''n?
Sgwrs Nodyn:Arweinwyr Plaid Cymru

message: If I remember correctly, Ieuan Wyn Jones stopped being President of Plaid Cymru after disappointing election results in 2003, and Dafydd Iwan was elected President. Ieuan Wyn Jones was re-elected as Leader of Plaid Cymru in the Assembly, and it was decided to make the leader in the Assembly the overall leader of the party. Paul-L 19:33, 10 Ebrill 2010 (UTC)
I've been reading about this, and it appears that the party changed to having the Assembly leader being the overall leader in 2006, and Dafydd Iwan was the actual party leader from 2003-2006. Paul-L 00:17, 11 Ebrill 2010 (UTC)
thread_title:  Llywydd ac Arweinydd
Sgwrs:Japaneg

message: Mae'n rhaid inni ddefnyddio'r gair Japaneg pan rydym yn cyfeirio at yr iaith ei hun, ac am un rheswm yn unig sydd hynny: gan ein bod ni wedi sefydlu enw'r erthygl yn "Japaneg." Pe sefydlom enw'r erthygl yn "Siapanëeg/Siapaneg," wedyn gallwn ni fynd wrthi i ddefnyddio'r geiriau hynny, ond rydym heb. Mae'n rhaid cadw trefn i erthyglau sydd â gwahanol enwau am yr un "pwnc" yn y Gymraeg, ac mae hefyd yn edrych llawer gwell wrth ddefnyddio'r un enw trwy gydol yr erthygl yn lle "Siapanëeg" yma, "Siapaneg" yno, ac "Japaneg" acw. Xxglennxx 21:22, 13 Ebrill 2010 (UTC)
thread_title:  Defnyddio "Japaneg" neu "Siapanëeg"/"Siapaneg"
Sgwrs Nodyn:Tudalen amheus

message: Oes modd ychwanegu rhywbeth ar hyd y llinell o "Gweler y tudalen sgwrs am ragor o wybodaeth" a rhoi dolen ar "tudalen sgwrs" fel sydd gennym ar nodiadau eraill i'w golygu, ond yn lle golygu, jyst gweld y tudalen sgwrs? Dwi wedi ceisio gwneud fe fy hunan, ond dim ond y côd i olygu dwi'n gallu dod o hyd iddo fe Xxglennxx 17:12, 14 Ebrill 2010 (UTC)
thread_title:  Gwella'r nodyn
Sgwrs Categori:Ymgyrchwyr Prydeinig

message: Ydy "actifyddion Prydeinig" yn cynnwys actifyddion Cymreig sy'n ymgyrchu dros annibyniaeth i Gymru, dyweder, ac actifyddion gweriniaethol yng ngogledd Iwerddon sy'n ystyried eu bod yn Wyddelod? Yn y ddau achos maent yn gwrthod y disgrifiad "Prydeinig". Rydym wedi dilyn cawlach yr Anglopedia yma. Yn amlwg ni ellir galw Gerry Adams yn "actifydd Prydeinig" heb dynnu nyth cacwn am ein pennau, heb sôn am fod yn chwerthinllyd o anwybodus. A fyddai arweinwyr yr SNP a Phlaid Cymru yn fodlon ar y disgrifiad "gwleidyddion Prydeinig"? Go brin! Beth am gael y categori 'Pobl o Brydain' i fynd ochr yn ochr â 'Pobl o Ogledd Iwerddon'? Byddai'r cyntaf yn cynnwys yr Albanwyr, y Cymry, y Saeson ac unrhyw un arall o Ynys Brydain ac yn ffitio yn y categori 'Demograffeg y Deyrnas Unedig'; mae'r ail (GI) yn mynd yn yr un categori a 'Demograffeg Iwerddon' hefyd - cyfaddawd a geir ar yr Anglopedia yn ogystal. Gellid cadw y categori 'Prydeinwyr' ar gyfer pobl sy'n dewis galw eu hunain yn 'Brydeinwyr'. Cofier hefyd nad yr un peth ydyw 'Prydain (Fawr)' a 'Teyrnas Unedig Prydain Fawr a Gogledd Iwerddon'. Hen bryd i ni sortio hyn allan. Anatiomaros 19:33, 14 Ebrill 2010 (UTC)
thread_title: Pry-be?